Hudud

Hudud (Bahasa Arab:  Ḥudūd; tunggal: hadd, , bererti harfiah "had" atau "batasan") merupakan konsep Islam yang berasaskan al-Quran dan Hadis yang menakrifkan "jenayah terhadap Allah". Antaranya adalah jenayah zina, mukah, kehomoseksualan, qazaf (menuduh orang atas persetubuhan haram tetapi gagal menyampaikan empat saksi Muslim),Z. Mir-Hosseini (2011), Criminalizing sexuality: zina laws as violence against women in Muslim contexts, SUR-Int'l Journal on Human Rights, 8(15), pp 7-33Kecia Ali (2006), Sexual Ethics and Islam, ISBN 978-1851684564, Chapter 4 murtad, pengambilan khamar (minuman keras), bughat (penderhakaan), penyamunan dan pencurian.Mohamed S. El-Awa (1993), Punishment In Islamic Law, American Trust Publications, ISBN 978-0892591428, pp. 1-68Philip Reichel and Jay Albanese (2013), Handbook of Transnational Crime and Justice, SAGE publications, ISBN 978-1452240350, pp. 36-37

Dalam hukum Islam iaitu syariah, jenayah hukum mengundang segolongan hukuman yang ditetapkan oleh Allah (dan tidak boleh dicabar atau dipinda) menurut kepercayaan Muslim, antaranya sebatan atau rejaman hingga mati di khalayak umum, pemotongan tangan atau hukuman bunuh di khalayak umum.Hadd Oxford Dictionary of Islam, Oxford University Press (2012) Akan tetapi hukuman rejam dan bunuh di khalayak umum agak jarang berlaku pada zaman sekarang di kebanyakan negara Islam. Kini ia terdapat di negara-negara Islam yang menurut tafsiran syariah yang paling ketat seperti Arab Saudi dan Iran.Oliver Leaman (2013), Controversies in Contemporary Islam, Routledge, ISBN 978-0415676137, Ch. 9John L. Esposito (2004), The Islamic World: Past and Present, Oxford University Press, ISBN 978-0397512164, pp. 82-83

Hukum syariah mengenali jenayah-jenayah lain yang tidak tergolong dalam hudud. Antaranya ialah qisas yang dikira sebagai pertikaian peribadi antara dua pihak yang membenarkan tindakan balas sebagai hukuman, dan takzir yang mana hukuman terpulang kepada budi bicara hakim syariah.Muhammad Al-Madni Busaq, Perspectives on modern criminal policy & Islamic Sharia, Naif Arab University, ISBN 978-9960853178, pp. 126-135

Gambaran keseluruhan
Jenayah hudud ditakrifkan dalam al-Quran dan Hadis, bahkan dikira sebagai "tuntutan Allah" di mana Daulah Islamiyah (negara Islam yang berdaulat) diberi kewajipan dan tanggungjawab untuk menghukum jenayah hudud. Kesemua kesalahan lain ditakrifkan sebagai "tuntutan hamba-hamba-Nya" dan tanggungjawab pendakwaan terserah kepada mangsa.

 al-Quran 
Kitab al-Qur'an menghuraikan beberapa jenayah yang tergolong dalam hudud dan adakalanya hukuman yang dituntut masing-masing.Silvia Tellenbach (2015), The Oxford Handbook of Criminal Law (Ed: Markus D. Dubber and Tatjana Hornle), Oxford University Press, ISBN 978-0199673599, pp. 251-253 Jenayah pencurian hudud diperikan dalam Surah al-Mā'idah ayat 38:

Jenayah menyamun atau merompak atau penderhakaan terhadap Islam di dalam Daulah Islamiyah diliputi oleh Surah al-Mā'idah ayat 33:

Jenayah minum arak dicakupi oleh Surah al-Mā'idah ayat 90, tetapi hukumannya disuratkan dalam Hadis:

Jenayah zina dan mukah dicakupi oleh beberapa ayat, termasuklah Surah an-Nur ayat 2:

Jenayah-jenayah hudud mengenai qazaf dan murtad berasaskan surah-surah an-Nur ayat 4 dan 6, surah at-Taubah ayat 66 dan surah an-Nahl  ayat 106 antara lainnya., , , 

 Hadis 
Hadis yang sahih dikira sebagai sumber perundangan syariah yang paling dipercayai selain al-Quran. Ia secara menyeluruh menghuraikan jenayah dan hukuman berasaskan hudud.Elyse Semerdjian (2008), "Off the Straight Path": Illicit Sex, Law, and Community in Ottoman Aleppo, Syracuse University Press, ISBN 978-0815631736, pp. 8-14Christopher Melchert (1997), The Formation of the Sunni Schools of Law: 9th-10th Centuries CE, Brill Academic, ISBN 978-9004109520, pp. 16 with footnote 78 Adakalanya al-Quran menentukan jenayah hudud tanpa menyatakan hukumannya, maka hukumannya ditentukan menurut hadis oleh para ilmuwan Islam. Antaranya:

Hudud lawan kategori jenayah yang lain
Hudud adalah salah satu daripada tiga kategori dalam Kanun Jenayah Syariah:The Constitution of Iran: Politics and the State in the Islamic Republic /
by Asghar Schirazi, London; New York: I.B. Tauris, 1997 pp. 223–24

 Qisas – bermaksud tindakan balas, menurut rukun "mata dibalas mata."
 Hudud – Hukuman yang sudah ditetapkan oleh al-Quran.
 Takzir – hukuman yang dilaksanakan atas budi bicara hakim syariah.

Antara kesalahan hudud adalah:Between Vision and Reality: Law in the Arab World, Guy Bechor, IDC Projects Publishing House, 2002. pp. 105–110
 Pencurian (as-Sariqah, )
 Penyamunan (Haraba, Qat' al-Tariq, ), atau lain-lain perbuatan jahat terhadap Daulah Islamiyah
 Keluar dari agama (Riddah,  or Irtidad, ), iaitu tindakan meninggalkan Islam untuk memeluk agama lain atau menjadi ateisPeters & De Vries (1976), Apostasy in Islam, Die Welt des Islams, Vol. 17, Issue 1/4, pp 1-25J Rehman (2010), Freedom of expression, apostasy, and blasphemy within Islam: Sharia, criminal justice systems, and modern Islamic state practices, Criminal Justice Matters, 79(1), pp. 4-5, 
 Zina (Zina’, ), merangkumi persetubuhan sebelum nikah, luar nikah dan sejenis (homoseksual)Julie Chadbourne (1999), Never wear your shoes after midnight: Legal trends under the Pakistan Zina Ordinance, Wisconsin International Law Journal, Vol. 17, pp. 179-234Reza Aslan (2004), "The Problem of Stoning in the Islamic Penal Code: An Argument for Reform", UCLA Journal of Islamic and Near East Law, Vol 3, No. 1, pp. 91-119
 Qazaf, iaitu tuduhan zina palsu (Qadhf,  )Joseph Schacht, An Introduction to Islamic Law (Oxford: Clarendon Press, 1973), pp. 178–181
 Minum arak, perjudian dan mempertikai Imam atau menderhakai Islam (Shurb al-Khamr, Maisir, Baghi)M. Cherif Bassiouni (1997), Crimes and the Criminal Process, Arab Law Quarterly, Vol. 12, No. 3 (1997), pp. 269-286

Pembunuhan, pencederaan orang dan pemusnahan harta bukanlah jenayah hudud.

Pembunuhan menurut hukum Islam bukanlah jenayah hudud tetapi dilayan seperti pertelingkahan peribadi antara pembunuh dan pewaris mangsa. Pewaris mangsa boleh memilih untuk tidak menuntut apa-apa, menuntut hak untuk mengampuni pembunuh atau menuntut ganti rugi (rujuk Diyat) atau menuntut kematian buat pembunuh (rujuk Qisas). Pewaris itu tidak boleh menuntut apa-apa dalam hal yang mana tertuduh "membunuh mangsa dengan munasabah" seperti kes-kes yang mana mangsa bunuh melakukan zina, kufur atau murtad.R Peters (2006), Crime and Punishment in Islamic Law, Cambridge University Press, ISBN 978-0521796705, pp. 116-119P Smith (2003), Speak No Evil: Apostasy, Blasphemy and Heresy in Malaysian Syariah Law, UC Davis Journal Int'l Law & Policy, 10, pp. 357-373 Jenayah maruah yang mana seorang Muslimah dibunuh oleh sanak-saudara kerana tingkah laku seksualnya mengaibkan maruah keluarganya dilayan sebagai perihal sivil. Demikian juga, pencederaan dan pemusnahan harta dikira sebagai pertikaian bukan jenayah sesama pihak.Lindsey Devers and Sarah Bacon, Interpreting Honor Crimes: The Institutional Disregard Towards Female Victims of Family Violence in the Middle East, International Journal of Criminology and Sociological Theory, Vol. 3, No. 1, June 2010, pp. 359-371

Tafsiran mengikut mazhab
Terdapat perbezaan kecil antara pandangan-pandangan empat mazhab Sunnah berkenaan pelaksanaaan dan spesifikasi untuk undang-undang ini dalam perihal Baghj (pertikaian atau kritikan terbuka terhadap pihak berkuasa keagamaan seperti Imam). Baghj merupakan pencabulan terhadap Surah al-Hujurat ayat 9, dan merupakan kesalahan hudud dalam kesemua aliran hukum Sunnah mahupun Syiah. Bagaimanapun, ia berbeza dengan jenayah hudud yang lain kerana ayatnya menganjurkan supaya yang tertuduh mencabul hukum Islam menerima pembelaan, malah terdapat perbezaan pendapat sesama fiqh akan proses yang diperlukan sebelum menjatuhkan hukumannya. Dalam kategori dan kes-kes lain, syariah merupakan hukum tentuan Allah dalam agama Islam yang menetapkan hukuman-hukuman tertentu untuk setiap jenayah, malah tidak sesekali terubah. Hudud merupakan kewajipan yang dituntut oleh Allah menerusi wahyu kepada Muhammad s.a.w. dan tidak boleh dipinda atau dimansuhkan oleh rakyat, hakim mahupun perundangan. Sesiapa pun yang sekali didakwa atas jenayah hudud mesti dikejar oleh Daulah, bahkan dakwaan itu tidak boleh ditarik balik, malah tiada pihak berkuasa pun boleh memberikan pengampunan. Pesalah itu mesti dihukum.Richard Terrill (2012), World Criminal Justice Systems: A Comparative Survey, Routledge, ISBN 978-1455725892, pp. 557-558

Hukuman
Secara ringkas, hukuman-hukumannya termasuklah:Muhammad Ata Alsid Sidahmad (1995), The Hudud: The Hudud are the Seven Specific Crimes in Islamic Criminal Law and Their Mandatory Punishments, ISBN 978-9839303001, pp. 219-220
 Hukuman mati dengan memenggal kepala atau menyalib (untuk murtad, penyamunan dengan membunuh), merejam (untuk zina oleh pesalah yang sudah berkahwin)
 Pemotongan tangan atau kaki (untuk pencurian dan penyamunan tanpa membunuh)
 Sebatan, dari 40 ke 100 kali (untuk zina dan mukah, minum arak, perjudian, dan qazaf)

Hukuman hudud untuk kecurian dilaksanakan terhadap beratus-ratus orang pada dua tahun pertama apabila Syariah dijadikan undang-undang negara di Sudan pada tahun 1983 dan 1985, tetapi kemudian ditarik balik dari permohonan tetapi bukan undang-undang. Rejaman atas kesalahan moral dilakukan sejak penguatkuasaan Syariah di Sudan pada 1991 tanpa permohonan keluaran. Biarpun terdapat hukuman rejam bagi zina ketika itu, namun tidak satu pun dilakukan.

Hukuman hudud bagi zina dalam perihal persetubuhan bebas serta hukuman ke atas mangsa kerana gagal menyampaikan empat orang saksi Muslim atas perihal rogol menjadi topik perdebatan hak asasi manusia.KUGLE (2003), Sexuality, diversity and ethics in the agenda of progressive Muslims, In: SAFI, O. (Ed.). Progressive Muslims: On Justice, Gender, and Pluralism, Oxford: Oneworld. pp. 190-234LAU, M. (2007), Twenty-Five Years of Hudood Ordinances: A Review, Washington and Lee Law Review, n. 64, pp. 1291-1314 Ini berpunca daripada sesetengah tafsiran ke atas Surah an-Nur ayat 4 seperti berikut:

Walaupun terjemahan Melayu ini tidak menyebut akan dituntutnya empat orang saksi mestilah lelaki atau Muslim, tetapi sesetengah pihak menterjemah ungkapan "empat orang saksi" sebagai untuk lelaki sahaja.

Beratus-ratus orang wanita sedang dipenjarakan di Afghanistan merupakan mangsa rogol atau keganasan rumahtangga.Afghanistan - Moral Crimes Human Rights Watch (2012); Quote "Some women and girls have been convicted of zina, sex outside of marriage, after being raped or forced into prostitution. Zina is a crime under Afghan law, punishable by up to 15 years in prison." Hal ini telah dibidas sebagai menyebabkan "ratusan kejadian yang mana wanita dirogol ... lalu dituduh berzina" lalu dipenjarakan,National Commission on the status of women's report on Hudood Ordinance 1979 tetapi dibela sebagai hukuman yang ditentukan oleh Tuhan. Di Pakistan, terdapat lebih 200,000 kes zina terhadap wanita menurut undang-undang hududnya yang sedang diproseskan di pelbagai peringkat sistem perundangan Pakistan setakat tahun 2005.Pakistan Human Rights Watch (2005) Selain ribuan wanita di penjara yang menunggu untuk dibicarakan atas tuduhan berkenaan zina, berleluasanya keengganan untuk melaporkan zina kerana mangsa khuatir akan dituduh berzina.Rahat Imran (2005), Legal Injustices: The Zina Hudood Ordinance of Pakistan and Its Implications for Women, Journal of International Women's Studies, Vol. 7, Issue 2, pp 78-100

Pemodenan lawan tradisi

Para ilmuwan seperti Endress dan EspositoGerhard Endress, Islam: An Introduction to Islam, Columbia University Press, 1988, p. 31 berhujah bahawa "hukuman-hukuman sedemikian mungkin sesuai di zaman riwayat Nabi Muhammad (s.a.w.), tetapi sejajar dengan kemajuan dan pemodenan masyarakat, ianya tidak lagi sesuai." Lain-lain ilmuwan pula menulis bahawa "di sini dan lain-lain tempat al-Qur'an hanya mengatakan bahawa liwat adalah dosa yang begitu terkutuk ... bahawa adalah tugas Daulah Islamiyah untuk menghapuskan jenayah ini dan ... menghukum mereka yang bersalah."

Juga dihujahkan bahawa bahagian hudud dalam syariah bercanggah dengan undang-undang hak asasi manusia antarabangsa. Namun demikian, pengenalan hukum hudud di pelbagai negara beragama Islam kian menjadi-jadi. Pakistan dan Brunei masing-masing menerima pakai hukum hudud pada tahun 1979 dan 2014.Is Brunei’s Harsh New Form of Shari‘a a Godly Move or a Cunning Political Ploy? Time (May 27 2014) Sebuah editorial Washington Times menyatakan Ordinan Hudud Pakistan sebagai "undang-undang yang digubalkan pada 1979 sebagai balasan terhadap desakan kelompok politik Islam tak bertolak ansur yang begitu terkutuk sekali menghukum mangsa rogol sambil menyukarkan penghukuman ke atas pesalahnya".Women’s rights in Pakistan The Washington Times

Kelompok-kelompok gerakan liberalisme dalam Islam dan Quranis menyeru agar kembali kepada niat asal al-Quran serta menasakhkan hukuman-hukuman yang termaktub dalam Hadis kerana menolak Hadis sebagai sumber hukum.Aisha Y. Musa, The Qur’anists, Florida International University, accessed May 22, 2013. Hujah mereka, ayat-ayat al-Quran sahajalah punca penggubalan hukum Islam, malah hanya undang-undang yang dipetik daripada al-Quran sahaja adalah sah.Edip Yuksel, Layth Saleh al-Shaiban, Martha Schulte-Nafeh, Quran: A Reformist Translation, Brainbow Press, 2007

Namun begitu, kebanyakan besar Muslim menganggap Hadis yang memerikan kata-kata, amalan dan teladan Nabi Muhammad ketika hayatnya sebagai sebagai undang-undang dan kuasa keagamaan. Begitu juga, kebanyakan ilmuwan Islam menjunjung al-Quran dan Hadis yang sahih sebagai sumber Syariah yang sah berdasarkan Surah al-Azhab ayat 21, antara lainnya,, , , , Muhammad Qasim Zaman (2012), Modern Islamic Thought in a Radical Age, Cambridge University Press, ISBN 978-1107096455, pp. 30-31 sebagai mewajarkan pandangan ini.Neal Robinson (2013), Islam: A Concise Introduction, Routledge, ISBN 978-0878402243, Chapter 7, pp. 85-89

Bagi kebanyakan besar Muslim, Syariah sejak dahulu dan masih dipetik dari al-Quran dan Hadis Sahih. Hadis Sahih mengandungi isnad atau serangkai penjamin yang bersusur-galurkan sahabat Rasulullah yang memerhatikan secara langsung, sabda-sabda, amalan dan teladan yang ditetapkan oleh Baginda, dan oleh itu dijadikan asas teologi untuk menganggap Hadis sebagai asas kukuh bagi Syariah yang merangkumi jenayah dan hukuman hudud.

 Lihat juga 
 Fiqh jenayah
 Takzir
 Zina

 Bacaan lanjut 
 Muhammad Ata Alsid Sidahmad, The Hudud: the seven specific crimes in Islamic criminal law and their mandatory punishments. ISBN 983-9303-00-7
 Chris Horrie C. and Chippindale P. What Is Islam? Virgin Books, 2003. ISBN 0-7535-0827-3

 Rujukan 

 Nota kaki 

 Pautan luar
- Video dan Penerangan Mengenai Perlaksanaan Hukum Hudud
Kategori:Fiqah jenayah Islam
Kategori:Hukuman dalam agama
Kategori:Islam dan hukuman mati
Kategori:Istilah Islam